text: Spar skifter navn til Paul, Pia, Grethe og mange andre
  29 april 2016 kl. 11.23
  Sparkøbmændene dropper kædenavnet. Nu bærer forretningen købmandens navn.  
  Fredag morgen vågnede 700.000 danskere i mindre byer op til en uventet nyhed. Deres lokale Sparkøbmand havde skiftet navn og erstattet det med købmandens eget navn. Så fra i dag hedder den lokale Spar i stedet Jens, Peter, Ole, Sonja, Gitte, Mia og i Agerskov: Paul og Sonja.
  Navneskiftet markerer, at dagligvarekoncernen Dagrofa og Spar-købmændene over hele landet indleder en millioninvestering i landområdernes dagligvarebutikker.
  Vi er byens medborgerhus, kommunekontor, kulturhus og meget mere
  
  Den lokale købmands betydning for livet på landet er vital, således også i Agerskov.
  - Vi er byens medborgerhus, kommunekontor, kulturhus og meget mere, siger købmandsparret i Agerskov, Sonja og Paul Petersen.
  